આઠમા અને નવમા મહિનામાં આ બધી જ ક્રિયાઓ ખૂબ વ્યવસ્થિત રીતે ભૂલ્યા વગર, ચૂક્યા વગર કરવી. કારણ કે ગર્ભમાં રહેલ બાળક આઠમા મહિને ઘણો ખરો પૂર્ણ થઈ જાય છે. પોતે અંદર સુથારની પેઠે શરીરની બાર પાંસળીનો સમૂહ તથા છ પાંસળીઓ બનાવે છે. પીઠના અસ્થિના અઢાર સાંધાઓ તથા પાંચ વામ જેટલું લાંબુ આંતરડું પણ રચે છે. તે આહાર કરે છે ગર્ભનાળ દ્વારા. જલ્દી શ્વાસ લે છે- મૂકે છે. માટે જ તેને તમે જેટલી સરસ વાતચીત તેની સાથે કરશો તેટલું તે સરસ કેળવાશે. આ બધું ધ્યાન રાખવાની સાથે ડૉક્ટરે કહેલી ફોલિક એસિડ, મલ્ટી વિટામિન ટેબ્લેટ ભૂલ્યા વગર લેવી જોઈએ. તેનાથી રોગો બાળકની નજીક નહીં ફરકી શકે. સાંજના જમીને સરસ મજાની જગ્યાએ થોડું ચાલવા જવું જોઈએ, જેથી મન-મગજ તરબતર રહે. નારિયેળનું પાણી પણ આ સમય દરમિયાન લઈ શકાય. તેનાથી એનર્જી વધુ રહે છે. મોસંબી, સફરજન, ગોળપાપડી, કાજુકતરી, બદામકતરી, છાશ વગેરે બધું જ લઈ શકાય.